CELEX: 62010TN0170
Language: hu
Date: 2010-04-19 00:00:00
Title: T-170/10. sz. ügy: 2010. április 19-én benyújtott kereset — CTG Luxembourg PSF kontra Bíróság

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/48
            
         
      2010. április 19-én benyújtott kereset — CTG Luxembourg PSF kontra Bíróság
      (T-170/10. sz. ügy)
      (2010/C 161/77)
      Az eljárás nyelve: francia
      
         Felek
      
      
         Felperes: Computer Task Group Luxembourg PSF SA (Bertrange, Luxemburg) (képviselő: M. Thewes ügyvéd)
      
         Alperes: az Európai Unió Bírósága
      
         Kereseti kérelmek
      
      
                  —
               
               
                  A Törvényszék semmisítse meg a Bíróság által az „AO 008/2009: 1. és 2. szintű támogatás az IT- és telefonrendszerek felhasználói részére, híváskiszolgáló központ, végfelhasználói hardvermenedzsment” uniós közbeszerzési eljárásban hozott határozatokat, nevezetesen:
                  
                              —
                           
                           
                              az ajánlatbontó bizottság 2010. február 9-i határozatát, amelyben „elkésett benyújtás” miatt elutasította a CTG CONSORTIUM által benyújtott ajánlatot;
                           
                        
                              —
                           
                           
                              az Európai Unió Bíróságának a szerződés más ajánlattevő részére történő odaítéléséről szóló határozatát (dátum nélküli és a mai napig a felperessel nem közölt határozat);
                           
                        
                              —
                           
                           
                              az Európai Unió Bíróságának a CTG CONSORTIUM által benyújtott ajánlat elutasítását megerősítő 2010. március 5-i határozatát;
                           
                        
            
                  —
               
               
                  állapítsa meg az Európai Unió szerződésen kívüli felelősségét, és kötelezze a Bíróságot a megtámadott határozatokkal a felperesnek okozott valamennyi kár megtérítésére, valamint jelöljön ki szakértőt a kár összegének megállapítására;
               
            
                  —
               
               
                  a Bíróságot kötelezze valamennyi kiadás és költség megtérítésére.
               
            
         Jogalapok és fontosabb érvek
      
      A jelen keresetével a felperes egyfelől az „1. és 2. szintű támogatás az IT- és telefonrendszerek felhasználói részére, híváskiszolgáló központ, végfelhasználói hardvermenedzsment” elnevezésű közbeszerzési eljárás (HL 2009/S 217-312292) keretében az ajánlatbontó bizottság által 2010. február 9-én hozott, elkésett benyújtás miatt a CTG CONSORTIUM által benyújtott ajánlatot elutasító határozat, valamint a szerződés más ajánlattevő részére történő odaítéléséről szóló határozat megsemmisítését, másfelől kárainak megtérítését kéri.
      Keresetének alátámasztására a felperes a következő négy jogalapra hivatkozik:
      
                  —
               
               
                  a hátrányos megkülönböztetés tilalmának, az ajánlattevőkkel szembeni egyenlő bánásmód elvének és a szabad verseny elvének azáltal történő megsértése, hogy az ajánlatok megküldésének napján túl az ajánlatkérő meghatározta azon időpontot is amíg a postai feladásnak meg kellett történnie;
               
            
                  —
               
               
                  az ajánlatkérőnek megfelelő időben megküldött felvilágosítás iránti kérelmekre való válaszadás kötelezettségének megsértése;
               
            
                  —
               
               
                  az elutasított ajánlattevőknek a kérelmük elutasításának indokairól, a nyertes ajánlattevő nevéről és a jogorvoslati lehetőségekről történő tájékoztatására vonatkozó kötelezettség megsértése;
               
            
                  —
               
               
                  az Európai Unió szerződésen kívüli felelőssége.